da da da da da da sv da da da da en da fr en en en en en en en da da en en
Fire svanholmspillere på landshold til VM-T 20 kval. på Guernsey - Svanholm Cricketklub
Torsdag d. 30. maj 2019 kl. 18:40 af Henrik Pfaff
Trods afbud fra de to brødre Henriksen er Svanholm repræsenteret med fire spillere på det landshold, der fra d. 10.6. – 21. 6 skal på turne. De starter med træningskampe i Essex og fortsætter til Guernsey, hvor der i perioden 14.- 21. juni spilles VM T 20 kvalifikation. Det er laget lige under toppen i europæisk cricket, der spiller her.
Landsholdet har haft andre afbud end de to brødre. Den mangeårige bærer af gærdesiden Frederik Klokker har pakket sit landsholdstøj og givet det tilbage, et par af de bærende KB'ere er ikke med, så landstræneren ”friede” til Zishan Shah, der er anfører hos os, mens brormand Hamid er anfører på landsholdet. Om det var Jeremys frieri eller lysten til at være med igen uden at skulle deltage i al den slidsomme indendørstræning og de mange fysiske tests, skal ikke kunne siges - så efter en del års fravær vender han tilbage. At han er en forstærkning kan ikke diskuteres.
Zishan Shah vender tilbage til landsholdet efter mange år. Har ingen grund til at være utilfreds med præstationen mod Herning
Saif Ahmad er også med. Overraskende, da han ikke har spillet i år på grund af en håndskade. Men der satses på hans kastning.
Vores fire er: Hamid Shah, Wahab Hashmi (keeper),Saif Ahmad, og Zishan Shah.
Jino Jojo/Bedminster (sidste år KB)